Diari Oficial de la Generalitat Valenciana


Sumari del DOGV 5455, del 21-02-2007 (2007/2104)

ACORD de 10 de novembre de 2006, del Consell, pel qual s'autoritza una transferència de crèdit i determinades generacions en diversos programes de la Conselleria de Cultura, Educació i Esport, per un import global d'un milió nou-cents trenta-un mil vuit-cents noranta euros i quaranta cèntims (1.931.890,40 Euros). Exp. 09.023/06-100, 09.025/06-121, 09.026/06-122 i 09.027/06-128.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5455

Data del DOGV
:   21-02-2007

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2007/2104


Data del document
:   10-11-2006

Organisme emissor
:   Conselleria d'Economia, Hisenda i Ocupació

Tipus de document
:   Acord

Descriptors 

:   * modificació pressupostària

El Consell, en la reunió del dia 10 de novembre de 2006, va adoptar l'acord següent:
La Conselleria de Cultura, Educació i Esport té previst un conveni amb el Ministeri d'Educació i Ciència, per a incentivar l'oferta de titulacions de formació professional, per al qual el ministeri transferirà en compliment dels compromisos especificats 858.476 euros. En conseqüència, es planteja generar crèdit per este import en el capítol 2 del programa 421.30, Ordenació i Innovació Educativa i Formació del Professorat.
Així mateix, i amb l'objecte de dotar de cobertura pressupostària les obligacions derivades de la liquidació d'interessos de demora, es proposa transferir disponibilitats existents en el capítol 2 del programa 421.40, Administració Educativa i Cultural, al capítol 3 del 421.10, Direcció i Servicis Generals, per un import de 800.000 euros.
D'altra banda, i en relació amb la convocatòria per al 2006 del Ministeri d'Educació i Ciència, a través del Centre Superior d'Esports, de les subvencions a les comunitats autònomes per a col·laborar en les despeses dels centres especialitzats d'alt rendiment i dels centres de tecnificació esportiva i centres especialitzats, s'han concedit a la Comunitat Valenciana determinades subvencions no previstes, i en conseqüència cal generar crèdit en els capítols 4, 6 i 7 del programa 457.10, Foment de l'Activitat Esportiva, per un import de 256.000 euros.
Així mateix, i en relació amb la línia de subvenció T5979, "Centre de Tecnificació Esportiva la Petxina de València", inclosa en l'annex de transferències de capital del programa 457.10, Foment de l'Activitat Esportiva, cal modificar les dades descriptives relatives al beneficiari.
De la mateixa manera, es planteja determinada generació de crèdit en el capítol 2 del programa 421.30, Ordenació i Innovació Educativa i Formació del Professorat, en virtut dels ingressos rebuts, no previstos, derivats del conveni de col·laboració entre el Ministeri d'Educació i Ciència i la dita conselleria per al desenrotllament del programa de cooperació territorial "Rutes Literàries" durant el curs 2005/2006, per un import de 17.414,40 euros
En este sentit, i en virtut del que disposen els articles 17 i 18 de la Llei 15/2005, de Pressupostos de la Generalitat per a l'exercici 2006, el Consell
ACORDA
Primer
S'autoritza l'augment en el pressupost d'ingressos, en l'aplicació 401.01, "Transferències de l'Estat, Àrea d'Educació i Investigació", per un import de 858.476 euros.
Segon
S'autoritza l'augment de crèdit en l'aplicació 66.28.69.148.28.6, per un import de 858.476 euros
Tercer
S'autoritza una minoració de crèdit en l'aplicació 58.11.17.479.67.2, per un import de 800.000 euros.
Quart
S'autoritza un augment de crèdit en l'aplicació 61.19.73.100.02.7, per un import de 800.000 euros.
Cinqué
S'autoritza l'augment del pressupost d'ingressos, en les aplicacions i pels imports següents:
Aplicació Import (Euros)
402.99 12.000
702.36 582.436
Total 256.000
Sisé
S'autoritza l'augment de crèdit en les aplicacions i pels imports següents:
Aplicació Import (Euros)
52.21.02.845.40.4 12.000
82.15.14.964.30.0 100.000
93.17.14.173.75.3 144.000
Total 256.000
Seté
S'autoritza la modificació dels annexos de transferències corrents i de capital del programa 457.10, Foment de l'Activitat Esportiva, en les línies i pels imports que es detallen a continuació:Vuité
S'autoritza la modificació de les dades descriptives de la línia de subvenció T5979, "Despeses de Tecnificació Esportiva la Petxina de València", inclosa en l'annex de transferències de capital del programa 457.10, quant als beneficiaris previstos, tal com es detalla:
Dades descriptives actuals:
Beneficiaris previstos: Fundació Esportiva Municipal de l'Ajuntament de València
Dades descriptives modificats:
Beneficiaris previstos: Ajuntament de València
Nové
S'autoritza l'augment en el pressupost d'ingressos, en l'aplicació 401.01 per un import de 17.414,40 euros.
Desé
S'autoritza l'augment de crèdit en l'aplicació 04.40.77.132.10.9 per un import de 17.414,40 euros.
València, 10 de novembre de 2006
El vicepresident i secretari del Consell,
VÍCTOR CAMPOS GUINOT